Diari Oficial de la Generalitat Valenciana


Sumari del DOGV 1372, del 03-09-1990 (1990/818645)

RESOLUCIÓ de 31 de juliol de 1990, de la Universitat d'Alacant, per la qual es convoca a concurs places de Cossos Docents Universitaris.
----------------------------------------------------------------------------------------------------------------------------------------

### Dades del document

Número de DOGV
:   1372

Data del DOGV
:   03-09-1990

Secció del DOGV
:   AUTORITATS I PERSONAL

Número del document
:   1990/818645


Data del document
:   31-07-1990

Organisme emissor
:   Universitat d'Alacant

Tipus de document
:   Resolució

Correcció d'errades

RESOLUCIO de 31 de juliol de 1990, de la Universitat d'Alacant, per la qual es convoca a concurs places de Cossos Docents Universitaris.  
Aprovat l'Estatut de la Universitat d'Alacant per Decret 107/1985, de 22 de juliol (Diari Oficial de la Generalitat Valenciana, de 26 de setembre) i conforme amb el que disposa l'article 38,2 de la Llei Orgànica de Reforma Universitària i l'article 2.n., del Reial Decret 1888/1984, de 26 de setembre,  
Aquest Rectorat ha resolt convocar a concurs les places de Cossos Docents Universitaris que figuren relacionats a l'annex I d'aquesta Resolució:  
1. Aquests concursos es regiran pel que disposa la Llei Orgànica 11/1983, de 25 d'agost (Butlletí Oficial de l'Estat de 11 de setembre); Reial Decret 1888/1984, de 26 de setembre (Butlletí Oficial de l'Estat de 26 d'octubre); Ordre de 28 de desembre de 1984 (Butlletí Oficial de l'Estat de 16 de gener de 1985); Reial Decret 1427/1986, de 13 de juny (Butlletí Oficial de l'Estat d'11 de juliol), i en el que no esta previst per la legislació general de funcionaris civils de l'Estat, i es tramitaran independentment per cadascuna de les places convocades.  
2. Per ser admesos als esmentats concursos s'han de complir els següents requisits generals:  
a) Ser espanyol.  
b) Tenir complits divuit anys i no haver complit seixanta-cinc anys debat.  
c) No haver estat separat, mitjançant expedient disciplinari, del servei de l'Administració de l'Estat o de l'Administració Autònoma, Institucional o Local; ni trobar-se inhabilitat per a l'exercici de les funcions públiques.  
d) No patir cap malaltia ni defecte físic o psíquic que impedesca desenvolupar les funcions corresponents a Professor d'Universitat.  
3. Hauran de reunir, a més a més, les condicions específiques que marca l'article 4t. del Reial Decret 1888/1984, de 26 de setembre, segons la categoria de la placa i la classe de concurs.  
4. Aquells qui vulguen prendre part en el concurs remetran la sol·licitud corresponent al Retor de la Universitat d'Alacant, mitjançant qualsevol dels procediments establerts en la Llei de Procediment Administratiu, en un termini de vint dies hàbils comptadors des del dia de la publicació d'aquesta convocatòria en el Butlletí Oficial de l'Estat, mitjançant instància segons model annex II, degudament complimentada, juntament amb els documents que acrediten que es reuneixen els requisits per participar en el concurs.  
Els aspirants hauran de justificar que han pagat a l'abilitació-Pagadoria d'aquesta Universitat la quantitat de 1.500 pessetes en concepte de drets (400 pessetes per formació d'expedient i 1.100 pessetes per dret d'examen). L'Habilitació expedirà rebut, per duplicat, un exemplar dels quals s'haurà d'adjuntar a la sol·licitud.  
Quan el pagament dels drets es faça per gir postal telegràfic, aquest s'haurà de dirigir a l'esmentada Habilitació Pagadoria, i es faran constar al talonet destinat a aquest Organisme les dades següents: Nom i cognoms de la persona interessada i plaça a la qual concursa.  
5. Acabat el termini de presentació de sol·licituds el Rector de la Universitat, per qualsevol dels procediments establerts en la Llei de Procediment Administratiu, trametrà a tots els aspirants la relació completa d'admesos i exclosos, tot indicant-ne les causes de l'exclusió. Contra aquesta Resolució, que aprova la llista d'admesos i exclosos, les persones interessades podran presentar reclamació davant el Rector en el termini de quinze dies hàbils comptadors des de l'endemà de la notificació de la relació d'admesos i exclosos.  
6. El President de la Comissió, en el termini habilitat reglamentàriament per a la seua constitució, notificarà a totes les persones interessades data, hora i lloc de presentació dels concursants.  
7. En l'acte de presentació els concursants lliuraran al president de la Comissió la documentació esmentada als articles 9 i 10 del Reial Decret 1888/1984, de 26 de setembre, modificats pel Reial Decret 1427/1986, de 13 de juny conjuntament amb l'imprés annex III), si s'escau, segons es tracte de concurs o de concurs de mèrits.  
8. Els candidats proposats per a la provisió de les places hauran de presentar en la Secretaria General de l'Universitat, en el termini de quinze dies hàbils següents al de la conclusió de l'actuació de la Comissió, a través de qualsevol dels mitjans esmentats a l'article 66 de la Llei de Procediment Administratiu, els documents següents:  
a) Fotocòpia del document nacional d'identitat, segons Resolució de 5 de novembre de 1985 (Butlletí Oficial de l'Estat del 7).  
b) Certificació mèdica oficial de no patir cap malaltia, defecte físic o psíquic per al desenvolupament de les funcions corresponents a Professor de l'Universitat, expedida per la Direcció Provincial o Conselleria, segons s'escaiga, competents en matèria de sanitat.  
c) Declaració de no haver estat separat de l'Administració de l'Estat, Institucional o Local, ni de les Administracions de les Comunitats Autònomes, mitjançant expedient disciplinari i no trobar-se inhabilitat per a l'exercici de la Funció Pública.  
Aquells qui tingueren la condició de funcionaris públics de carrera quedarien exempts de justificar aquests documents i requisits i haurien de presentar certificació del Ministeri o Organisme del qual depenen, que acredite la seua condició de funcionaris i les circumstancies que consten al seu full de serveis.  
Alacant, a 31 de juliol de 1990.  
El Rector en funcions:  
Francisco Ruiz Beviá.